Държавен вестник, бр. 49, 2014 г., стр. 17

БРОЙ  49	
Д Ъ Р Ж А В Е Н  В Е С Т Н И К 	
СТР.  17  
Закона за висшето образование и Закона за 
развитието на академичния състав в Репуб­
лика България.
Чл. 8. (1) Практическата подготовка се 
осъществява чрез учебна практика и пред­
дипломен стаж.
(2) Практическата подготовка е с мини­
мална продължителност, както следва:
1. учебна практика – от втори до седми 
семестър включително, с продължителност 
не по-малка от 1320 астрономически часа, от 
които 360 астрономически часа учебна прак­
тика след втори, четвърти и шести семестър;
2. преддипломен стаж – провежда се през 
осми семестър, с продължителност не по-
малка от 600 астрономически часа.
(3) Практическата подготовка се провеж­
да в лечебни заведения за извънболнична и 
болнична медицинска помощ.
(4) Практическата подготовка се провежда 
от хабилитирани и нехабилитирани препо­
даватели със специалност „Кинезитерапия“.
Чл. 9. (1) Обучението за придобиване на 
образователно-квалификационна степен „ба­
калавър“ по специалност „Кинезитерапия“ 
завършва с единен държавен изпит по основи 
и средства на кинезитерапията и приложени­
ето є при различни заболявания и уврежда­
ния – теория и практика.
(2) Държавният изпит се провежда от 
държавна изпитна комисия, включваща най-
малко трима хабилитирани преподаватели, от 
които най-малко двама са със специалност 
„Кинезитерапия“. В комисията може да бъ­
дат включени и външни за висшето училище 
хабилитирани преподаватели.
(3) Съставът на всяка изпитна комисия се 
определя със заповед на ректора на висшето 
училище.
Чл. 10. Студентите, изпълнили задълже­
нията си по учебен план, който отговаря на 
изискванията на наредбата, получават дипло­
ма за висше образование по специалността 
„Кинезитерапия“ на образователно-квалифи­
кационна степен „бакалавър“ и професионална 
квалификация „Кинезитерапевт“.
Раздел IIІ
Съдържание на обучението за придобиване 
на образователно-квалификационна степен 
„магистър“ по специалност „Кинезитерапия“
Чл. 11. (1) Обучението по специалност 
„Кинезитерапия“ за образователно-квалифи­
кационна степен „магистър“ след придобита 
образователно-квалификационна степен „ба­
калавър“ по същата специалност се провежда 
в редовна форма и е с продължителност една 
учебна година или два семестъра и с общ 
минимален хорариум на задължителните 
дисциплини 375 часа.
(2) Обучението и резултатите от него съ­
ответстват на ниво 7 от Националната ква­
лификационна рамка.
Чл. 12. (1) Обучението включва теоретична 
и практическа подготовка.
(2) Теоретичната подготовка се осъществява 
чрез задължителни, избираеми и факултативни 
учебни дисциплини под формата на лекции 
и упражнения.
Чл. 13. (1) Задължителните учебни дис­
циплини и минималният им хорариум за 
придобиване на специалност „Кинезитерапия“ 
за образователно-квалификационна степен 
„магистър“ и професионална квалификация 
„Магистър по кинезитерапия“ са посочени в 
приложение № 2.
(2) Избираемите и факултативните учебни 
дисциплини и техният хорариум се определят 
от висшето училище.
Чл. 14. (1) Лекционните курсове по задъл­
жителните и избираемите учебни дисциплини 
и семестриалните изпити по тях се провеждат 
от преподаватели, хабилитирани в съответ­
ното професионално направление и научна 
специалност.
(2) Не по-малко от 50 на сто от преподава­
телите по задължителните учебни дисциплини 
са на основен трудов договор във висшето 
училище и са назначени в съответствие със 
Закона за висшето образование и Закона за 
развитието на академичния състав в Репу­
блика България.
Чл. 15. (1) Практическата подготовка се 
осъществява чрез учебна практика с про­
дължителност не по-малка от 300 астроно­
мически часа.
(2) Практическата подготовка се провеж­
да в лечебни заведения за извънболнична и 
болнична медицинска помощ.
(3) Практическата подготовка се провежда 
от хабилитирани и нехабилитирани препо­
даватели със специалност „Кинезитерапия“.
Чл. 16. (1) Обучението за придобиване 
на образователно-квалификационна степен 
„магистър“ по специалност „Кинезитерапия“ 
завършва с държавен изпит или защита на 
дипломна работа при условия и по ред, оп­
ределени с правилника на висшето училище. 
Държавните изпити се провеждат от държав­
на изпитна комисия, в състава на която се 
включват не по-малко от трима хабилитирани 
преподаватели, от които поне двама са със 
специалност „Кинезитерапия“.
(2) Съставът на всяка изпитна комисия се 
определя със заповед на ректора на висшето 
училище. В комисията може да бъдат включени 
и външни за висшето училище хабилитирани 
преподаватели.
Чл. 17. Студентите, изпълнили задълже­
нията си по учебен план, който отговаря на 
изискванията на наредбата, получават диплома 
за висше образование по специалност „Ки­
незитерапия“ на образователно-квалифика­
ционна степен „магистър“ и професионална 
квалификация „Магистър по кинезитерапия“.